NORSK

Apple Inc. 
Programvarelisensavtale for iTunes for Windows

Les denne programvarelisensavtalen (lisensen) nøye før du begynner å bruke Apple-programvaren. Ved å bruke Apple-programvaren, aksepterer du samtidig å være bundet av bestemmelsene i denne lisensen. Hvis du ikke er enig i bestemmelsene i denne lisensen, kan du ikke bruke programvaren. Hvis du ikke er enig i bestemmelsene i denne lisensen, kan du returnere Apple-programvaren til utsalgsstedet og få refundert dine utlegg. Hvis du ikke er enig, og har elektronisk tilgang til Apple-programvaren, klikker du på «uenig»-knappen. Hvis Apple-programvaren ble levert sammen med maskinvare du har kjøpt, må du returnere hele maskinvare-/programvarepakken for å få refundert utleggene.

Viktig merknad: I den grad denne programvaren kan brukes til å reprodusere materiale, lisensieres den til deg kun for reproduksjon av materiale som ikke omfattes av åndsverksloven, materiale du eier rettighetene til, har autorisasjon til å reprodusere, eller på annen måte har lovlig tilgang til å reprodusere. I den grad denne programvaren programvaren kan brukes til å få fjerntilkoblingstilgang til musikkfiler som kan spilles av på datamaskiner, gis slik tilgang til musikk som omfattes av åndsverksloven, kun for lovlig personlig bruk eller bruk som på annen måte er juridisk tillatt. Hvis du er usikker på om du har lovlig tilgang til å spille av eller reprodusere materiale, bør du innhente råd fra en jurist.

1. Generelt. 
A. Apple-programvaren og programvare fra andre produsenter, dokumentasjon og fonter som medfølger denne lisensavtalen, uansett om den befinner seg på disk, i ROM, på et hvilket som helst annet medium eller i en hvilken som helst annen form («Apple-programvaren»), er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen. Apple og/eller Apples lisensgivere beholder eierskapet til Apple-programvaren og forbeholder seg alle rettigheter som ikke uttrykkelig overføres til deg.

B. Apple kan etter eget valg gjøre tilgjengelig framtidige oppdateringer for systemprogramvaren for den kompatible datamaskinen. Det er ikke sikkert at eventuelle oppgraderinger og oppdateringer inneholder alle eksisterende programvarefunksjoner eller nye funksjoner som Apple lanserer for nyere eller andre modeller av datamaskiner. Rettighetene som gis i denne lisensen, inkluderer programvareoppgraderinger eller oppdateringer som erstatter og/eller kompletterer det opprinnelige programvareproduktet, med mindre en slik oppgradering eller oppdatering inneholder en egen lisensavtale.

C. Alle immaterielle rettigheter og juridiske eierskapsrettigheter i og til innhold som vises, eller som det gis tilgang til gjennom Apple-programvaren, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksbetingelser fra tredjeparter som gir tilgang til slikt innhold. Denne lisensen gir deg ingen rettigheter til bruk av slikt innhold og ingen garanti for at slikt materiale skal fortsette å være tilgjengelig for deg. 

2. Tillatt bruk og restriksjoner. 
A. Lisens. I henhold til vilkårene og betingelsene i denne lisensen gjelder følgende:
(i) Med mindre du har anskaffet Apple-programvaren som beskrevet i del 2A (ii) nedenfor, gis du en begrenset, ikke-eksklusiv lisens til å laste ned, installere og bruke ett (1) eksemplar av Apple-programvaren på kompatible datamaskiner du eier eller kontrollerer.

(ii) Hvis du har anskaffet Apple-programvaren fra Microsoft Store, gis du en begrenset, ikke-overførbar, ikke-eksklusiv lisens til å laste ned, installere og bruke ett (1) eksemplar av Apple-programvaren på kompatible datamaskiner som er knyttet til Microsoft-kontoen som du bruker for tilgang til Microsoft Store.

B.Andre bruksrestriksjoner. I den grad Apple-programvaren kan brukes til å reprodusere materiale, er slik bruk begrenset til reproduksjon av materiale som ikke er opphavsrettslig beskyttet, materiale som du selv eier rettighetene til, eller materiale du har tillatelse eller annen lovlig tilgang til å reprodusere. Du kan ikke gjøre Apple-programvaren tilgjengelig over et nettverk hvor den kan brukes av flere datamaskiner samtidig. Du kan lage én kopi av Apple-programvaren i et maskinlesbart format kun i sikkerhetskopieringsøyemed og kun hvis sikkerhetskopien inkluderer all copyrightinformasjon og annen opphavsrettinformasjon som er i originalen. I tillegg til de restriksjonene som er angitt ovenfor, lisensieres proprietære Apple-biblioteker («Apple-DLL-er») som følger med Apple-programvaren, kun for bruk sammen med Apple-programvaren, bortsett fra at hvis du er en WebKit-utvikler, kan du bruke Apple-DLL-er til privat bruk eller bruk internt i bedriften i forbindelse med utvikling av WebKit, i henhold til relevante WebKit-lisenser <https://webkit.org/>. 

C. Ingen dekoding. Du kan ikke og du går med på å ikke, eller å ikke legge til rette for at andre skal kunne, kopiere (bortsett fra slik det eksplisitt gis tillatelse til i denne lisensen), dekompilere, dekode, dele opp, forsøke å avlede kildekoden fra, dekryptere, modifisere eller skape avlede åndsverk med utgangspunkt i Apple-programvaren, tjenester som tilbys av Apple-programvaren eller deler av denne (unntatt hvis og i den utstrekning forannevnte restriksjoner er forbudt ved lov eller i lisensvilkår som gjelder for bruk av åpen kildekode-komponenter som kan følge med Apple-programvaren). 

D. VoiceOver Kit – automatiske oppdateringer. Når du bruker VoiceOver Kit, vil Apple-programvaren med jevne mellomrom søke etter oppdateringer fra Apple for uttalereglene som brukes av VoiceOver for å generere uttalen du hører når VoiceOver er aktivert. Hvis en uttaleoppdatering er tilgjengelig, lastes oppdateringen automatisk ned til datamaskinen. Når du aktiverer VoiceOver, genereres den nye versjonen av uttale for objekter og synkroniseres med iPod. Den gamle versjonen av uttale for objekter vil ikke lenger være tilgjengelig. Disse automatiske oppdateringene vil ikke endre medieinnholdet (for eksempel musikk, video og podkaster) på iPod eller i iTunes-biblioteket.

E. Åpen kildekode. Enkelte komponenter i Apple-programvaren og åpen kildekode-programmer fra tredjeparter som følger med programvaren, er gjort tilgjengelig eller kan bli gjort tilgjengelig på Apples nettsted for åpen kildekode (https://www.opensource.apple.com/) (omtales samlet som «komponenter med åpen kildekode»). Det er tillatt å endre eller erstatte komponenter med åpen kildekode under forutsetning av at: (i) den resulterende endrede Apple-programvaren brukes i stedet for den opprinnelige Apple-programvaren på én enkelt datamaskin, og at: (ii) du ellers overholder betingelsene i Lisensavtalen og eventuelle andre lisensavtaler for bruken av komponenter med åpen kildekode. Apple forplikter seg ikke til å vedlikeholde eller levere teknisk eller annen support for den resulterende endrede Apple-programvaren.

3. Overføring. Det er ikke tillatt å leie ut, lease, låne bort eller viderelisensiere Apple-programvaren. Apple-programvare anskaffet fra Microsoft Store, kan ikke overføres. Hvis du skal selge datamaskinen til en tredjepart, må du først fjerne Apple-programvaren fra datamaskinen. For Apple-programvare anskaffet direkte fra Apple (for eksempel lastet ned fra https://www.apple.com/no/itunes/download/) er det imidlertid lov å overføre, én gang og på permanent basis, alle lisensrettigheter du har til Apple-programvaren, til en annen part under forutsetning av at: (a) overføringen inkluderer alle komponenter av Apple-programvaren og denne lisensavtalen, og (b): at du ikke beholder noen eksemplarer eller kopier (hele kopier eller delkopier) av Apple-programvaren, inkludert kopier som er lagret på en datamaskin eller annen lagringsenhet, og (c): parten som overtar Apple-programvaren, leser og godtar betingelsene og vilkårene i denne lisensavtalen.

4. Samtykke til bruk av data.
A. Diagnostisk informasjon og bruksdata. Hvis du har valgt å godta innsamling av diagnostiske data og bruksdata, samtykker du i at Apple og Apples datterselskaper og representanter kan samle inn, oppbevare, behandle og bruke diagnostisk informasjon, teknisk informasjon, bruksinformasjon og annen relatert informasjon, inkludert, men ikke begrenset til, unike system- eller maskinvareidentifikatorer, informasjon om datamaskinen din, system- og applikasjonsprogramvare og tilleggsenhetene dine, som innhentes med jevne mellomrom for å kunne tilby og forbedre Apples produkter og tjenester, for å kunne gjøre tilgjengelig programvareoppdateringer, produktkundestøtte og mulige andre tjenester relatert til Apple-programvaren, og for å verifisere overholdelse av vilkårene i denne lisensavtalen. Apple kan, så sant den ikke innhentes i en form som kan identifisere deg, bruke informasjonen til de formålene som beskrives ovenfor. 

B. Bibliotekdata. Apple-programvaren inneholder funksjoner som er avhengig av informasjon om iTunes-biblioteket ditt. Hvis du velger å dele informasjon om iTunes-biblioteket ditt med Apple, samtykker du i at Apple og Apples datterselskaper og agenter kan overføre, samle inn, behandle og bruke denne informasjonen, inkludert, men ikke begrenset til, artist-, album- og sangnavn i biblioteket ditt, for å kunne tilby og forbedre slike funksjoner. Du kan når som helst avslutte dette ved å gå til Valg i Apple-programvaren og fjerne markeringen av den relevante avkrysningsruten under Butikk-valg.

C. Retningslinjer for personvern. Informasjonen din vil alltid være underlagt Apples retningslinjer angående personvern, som kan leses på: https://www.apple.com/legal/privacy/.

5. iTunes Store og andre tjenester.
A. Apple-programvaren kan gi tilgang til Apples iTunes Store, Apple Music og andre tjenester og nettsteder fra Apple og tredjeparter (samlet og individuelt kalt «tjenester»). Det er mulig at slike tjenester ikke er tilgjengelig på alle språk eller i alle land. Bruk av tjenestene krever Internett-tilgang, og bruk av enkelte tjenester krever kanskje en Apple-ID og at du godtar ytterligere tjenestevilkår, og det kan medføre ekstra kostnader.

B. Når du bruker denne programvaren sammen med en Apple-ID, iTunes Store-konto eller iCloud-konto, godtar du de gjeldende vilkårene og betingelsene for den kontoen, for eksempel de gjeldende vilkårene for Apple-medietjenester som er tilgjengelig på https://www.apple.com/legal/itunes/ww/, eller vilkårene og betingelsene for iCloud som er tilgjengelig på https://www.apple.com/legal/icloud/ww/. Hvis du ikke godtar de gjeldende vilkårene og betingelsene for en slik konto, lar du være å bruke Apple-programvaren i forbindelse med den type konto.

C. Du er innforstått med at du ved å bruke hvilken som helst av tjenestene, kan komme over innhold som kan anses som anstøtelig, uanstendig eller upassende, og med språkbruk som kan oppfattes som utilslørt og direkte. Likevel godtar du at din bruk av tjenestene fullt ut er på din egen risiko og at Apple ikke har noe ansvar overfor deg for innhold som kan anses anstøtelig, uanstendig eller upassende. Innholdskategorier (herunder sjanger, undersjanger, podkastkategorier og underkategorier og lignende) og beskrivelser gis som hjelpemidler for å lette oversikten, og du er innforstått med at Apple ikke kan garantere nøyaktigheten i slike beskrivelser eller kategorier.

D. Enkelte tjenester kan vise, omfatte eller gjøre tilgjengelig data, informasjon, programmer eller materiale fra tredjeparter («materiale fra tredjeparter») eller koblinger til nettsteder fra enkelte tredjeparter. Du er innforstått med, og sier deg enig i, at Apple ikke er ansvarlig for å undersøke eller vurdere innhold, nøyaktighet, fullstendighet, gyldighet, validitet, overholdelse av opphavsrett, lovlighet, anstendighet eller kvalitet eller noe annet aspekt av slikt materiale fra tredjeparter eller slike nettsteder. Apple, dets ledere, samarbeidspartnere og datterselskaper vil ikke innestå for eller støtte og vil ikke påta seg eller ha noe som helst ansvar overfor deg eller andre for noen tredjeparters tjenester, materiale fra tredjeparter eller nettsteder, eller for noen andre materialer, produkter eller tjenester fra tredjeparter. Materiale fra tredjeparter og koblinger til andre nettsteder tilbys kun som en tjeneste. Du godtar at du ikke skal bruke noe materiale fra tredjeparter på noen måte som kan krenke noen annen parts rettigheter, og at Apple ikke på noen måte skal være ansvarlig for slik bruk fra din side.

E. I den grad du bruker tjenestene til å laste opp innhold, bekrefter du at du eier alle rettigheter til, eller har tillatelse til eller på annen måte har lovlig tilgang til å laste opp, slikt innhold og at slikt innhold ikke bryter noen av tjenestevilkårene som gjelder for tjenestene. Du godtar at tjenestene, herunder blant annet grafikk, lydklipp og redaksjonelt materiale, inkluderer proprietært innhold, informasjon og materiale som eies av Apple og/eller deres lisensgivere, og er beskyttet av gjeldende regelverk for immaterielle rettigheter, herunder blant annet opphavsrett. Du samtykker i at du ikke vil bruke slikt proprietært innhold, informasjon og materiale annet enn til tillatt bruk av tjenestene, eller på noen som helst måte som ikke er i samsvar med vilkårene i denne lisensavtalen, eller som krenker en tredjeparts eller Apples immaterielle rettigheter. Ingen deler av tjenestene kan kopieres eller reproduseres i noen som helst form eller på noen som helst måte. Du forplikter deg til ikke å endre, leie ut, låne bort, selge, distribuere eller skape avledede verker basert på tjenestene på noen som helst måte, og til ikke å utnytte tjenestene på noen som helst uautorisert måte, inkludert, men ikke begrenset til, å bruke tjenestene til å overføre datavirus, ormer, trojanske hester eller annen skadelig programvare, eller ved eiendomskrenkelse eller overbelastning av nettverkskapasitet. Du sier deg videre enig i å ikke bruke tjenestene til på noen måte å sjikanere, fornærme, forfølge, true, injuriere eller på andre måter krenke rettighetene til en annen part, og at Apple ikke på noen måte er ansvarlig om du skulle bruke tjenestene slik eller hvis du skulle motta sjikanerende, truende, injurierende, krenkende eller ulovlige meldinger eller overføringer som en følge av bruk av tjenestene. 

F. I tillegg er tjenester og materiale fra tredjeparter som Apple-programvaren bruker, gir tilgang til, viser eller kobler til, ikke tilgjengelig på alle språk eller i alle land. Apple gir ingen garantier for at slike tjenester og slikt materiale er passende eller tilgjengelig for bruk på et bestemt sted. I den grad du velger å bruke eller få tilgang til slike tjenester eller slikt materiale fra tredjeparter, gjør du det på eget initiativ og er selv ansvarlig for å følge gjeldende lover, inkludert, men ikke begrenset til, gjeldende lokal lovgivning og lovgivning som angår personvern og datainnsamling. Apple og Apples lisensgivere forbeholder seg retten til å endre, oppheve, fjerne eller deaktivere tilgang til hvilken som helst tjeneste når som helst og uten varsel. Under ingen omstendigheter vil Apple være ansvarlig for følgene av å ha fjernet eller deaktivert tilgang til en slik tjeneste. Apple kan også innføre begrensninger på bruk av eller tilgang til enkelte tjenester, i begge tilfellene uten varsel eller ansvar.

6. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk og uten varsel fra Apples side hvis du bryter ett eller flere av vilkårene i denne avtalen. Når denne avtalen opphører, må du slutte å bruke Apple-programvaren og ødelegge alle eksemplarer og/eller kopier av hele eller deler av Apple-programvaren. Del 4, 5, 6, 7, 8, 11 og 12 i denne lisensen gjelder selv om avtalen opphører.

7. Garantifraskrivelse. 
A. Hvis du er en forbrukerkunde (en kunde som ikke bruker Apple-programvaren i jobbsammenheng), er det mulig at du har juridiske rettigheter i landet ditt som medfører at følgende begrensninger ikke gjelder for deg, og der dette er tilfelle, gjelder ikke disse begrensningene for deg. Hvis du vil ha mer informasjon om rettighetene dine, tar du kontakt med en rådgivningsorganisasjon for forbrukere.

B. DU ERKJENNER OG SAMTYKKER UTTRYKKELIG I AT, TIL DET SOM TILLATES AV GJELDENDE LOV, BRUKEN AV APPLE-PROGRAMVAREN OG EVENTUELLE TJENESTER SOM UTFØRES AV ELLER VIA APPLE-PROGRAMVAREN, FULLT OG HELT SKJER PÅ DIN EGEN RISIKO OG AT HELE RISIKOEN MED HENSYN TIL TILFREDSSTILLENDE KVALITET, YTELSE OG NØYAKTIGHET LIGGER HOS DEG.

C. TIL DET MAKSIMALE SOM TILLATES AV GJELDENDE LOVGIVNING LEVERES APPLE-PROGRAMVAREN OG –TJENESTENE SLIK DEN ER (AS IS) OG SLIK DEN FORELIGGER MED ALLE FEIL OG UTEN GARANTI AV NOE SLAG. APPLE OG APPLES LISENSGIVER(E) (I DEL 7 OG 8 BETEGNES DISSE PARTER SAMLET SOM «APPLE») FRASKRIVER SEG MED DETTE UTTRYKKELIG ETHVERT GARANTIANSVAR FOR APPLE-PROGRAMVAREN OG –TJENESTENE, INKLUDERT, MEN IKKE BEGRENSET TIL, UNDERFORSTÅTTE GARANTIER FOR ANVENDELIGHET GENERELT ELLER FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES.

D. APPLE GARANTERER IKKE AT FUNKSJONENE I ELLER TJENESTER SOM UTFØRES AV ELLER GIS AV APPLE-PROGRAMVAREN OG TJENESTENE, VIL TILFREDSSTILLE DINE KRAV, AT APPLE-PROGRAMVAREN ELLER TJENESTENE VIL VIRKE UTEN AVBRUDD ELLER FEILFRITT, AT TJENESTENE VIL FORTSETTE Å VÆRE TILGJENGELIG, AT APPLE-PROGRAMVAREN ELLER TJENESTENE VIL VÆRE KOMPATIBELT MED ELLER FUNGERE MED PROGRAMVARE, PROGRAMMER ELLER TJENESTER FRA TREDJEPARTER ELLER AT FEIL I APPLE-PROGRAMVAREN ELLER TJENESTENE VIL BLI UTBEDRET. INSTALLERING AV DENNE APPLE-PROGRAMVAREN KAN PÅVIRKE TILGJENGELIGHETEN OG MULIGHETEN TIL Å BRUKE PROGRAMVARE, PROGRAMMER ELLER TJENESTER FRA TREDJEPARTER, I TILLEGG TIL APPLES PRODUKTER OG TJENESTER.

E. I TILLEGG VEDGÅR DU AT APPLE-PROGRAMVAREN OG TJENESTENE IKKE ER BEREGNET TIL ELLER KAN BRUKES I SITUASJONER ELLER OMGIVELSER HVOR DET AT APPLE-PROGRAMVAREN ELLER TJENESTENE SLUTTER Å FUNGERE ELLER ER FORSINKET, ELLER DET ER FEIL ELLER UNØYAKTIGHETER I INNHOLDET, DATA ELLER INFORMASJONEN SOM OPPGIS AV APPLE-PROGRAMVAREN ELLER TJENESTENE, KAN FØRE TIL DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER, INKLUDERT MED IKKE BEGRENSET TIL DRIFT AV KJERNEKRAFTVERK, FLYNAVIGERINGSSYSTEMER, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSSYSTEMER, MEDISINSK UTSTYR OG VÅPENSYSTEMER.

F. INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED APPLE-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. ENKELTE STEDER TILLATER IKKE LOVGIVNINGEN FRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG.

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, SKADE PÅ ELLER TAP AV DATA, MANGLENDE OVERFØRING ELLER MOTTAK AV DATA ELLER INFORMASJON, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE APPLE-PROGRAMVAREN ELLER TJENESTENE ELLER PROGRAMVARE FRA TREDJEPARTER SOM BRUKES SAMMEN MED APPLE-PROGRAMVAREN ELLER TJENESTENE, UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. ENKELTE STEDER TILLATER IKKE LOVGIVNINGEN UTELUKKELSE AV ELLER FRASKRIVELSE AV ANSVAR FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEM. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 50 US dollar (US $50). Foregående begrensninger skal gjelde selv om ovenstående opprettelse ikke virker etter hensikten.

9. Eksportkontroll. Du må ikke bruke, eksportere eller videreeksportere Apple-programvaren, unntatt i overensstemmelse med gjeldende eksportlovgivning i USA og lovgivningen i jurisdiksjonen(e) der Apple programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere Apple-programvaren til a) land som er omfattet av USAs embargo, eller b) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person’s List» eller «Entity List» eller noen annen liste over parter som er underlagt restriksjoner. Ved å ta i bruk Apple-programvaren bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke Apple-programvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

10. US Government-sluttbrukere. Apple-programvaren og tilhørende dokumentasjon er definert som «Commercial items» slik det er definert i 48 C.F.R. §2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. §227.7202, avhengig av hva som gjelder. I samsvar med 48 C.F.R. §12.212 eller 48 C.F.R. §227.7202-1 til og med 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivning om opphavsrettigheter i USA. 

11. Gjeldende lovgivning og tilsidesettelse av bestemmelser. Denne lisensen skal være underlagt og være i samsvar med lovene i delstaten California, unntatt de deler som vedrører lovkonflikter. Denne lisensen skal uttrykkelig ikke være underlagt De forente nasjoners konvensjon om kontrakter for internasjonalt salg av varer. Hvis du er en forbrukerkunde som bor i Storbritannia, vil denne lisensavtalen være underlagt lovgivningen i jurisdiksjonen der du bor. Dersom en domstol, med kompetanse til dette, finner at noen av bestemmelsene i denne lisensavtalen helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.  

12. Fullstendig avtale, gjeldende språk. Denne lisensavtalen inneholder alt som er avtalt mellom partene med hensyn til bruk av Apple-programvaren, og erstatter samtlige tidligere skriftlige eller muntlige avtaler om saker som angår lisens og annet denne avtalen omhandler, bortsett fra tilleggsbetingelser som må godtas hvis du vil bruke Apples butikk på Internett, som gjelder for bruk av butikken og eventuell du kjøper og laster ned derfra. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Enhver oversettelse av denne avtalen er tilpasset lokale forhold, og ved en eventuell uoverensstemmelse mellom den engelske versjonen og den oversatte versjonen, skal den engelske versjonen gjelde, i den grad det ikke begrenses av gjeldende lovgivning i landet du bor i.

13. Anerkjennelse av tredjeparter. 
A. Deler av Apple-programvaren benytter eller inkluderer programvare fra tredjeparter og annet opphavsrettslig beskyttet materiale. Anerkjennelser, lisensbetingelser og fraskrivelser for slikt materiale finnes i den elektroniske dokumentasjonen for Apple-programvaren. Bruken av dette materialet er underlagt disse betingelsene.

B. Bruk av MPEG-4. Dette produktet er lisensiert under MPEG-4 Systems Patent Portfolio License for koding i samsvar med MPEG-4 Systems Standard, med unntak av at det er nødvendig med en tilleggslisens og betaling av royalties for koding i forbindelse med (i) data som lagres eller replikeres på fysiske medier som det betales for per tittel, og/eller (ii) data som det betales for per tittel, og som overføres til en sluttbruker for permanent lagring og/eller bruk. En slik tilleggslisens kan fås fra MPEG LA, LLC. Du finner mer informasjon på http://www.mpegla.com.

Dette produktet er lisensiert under MPEG-4 Visual Patent Portfolio License for personlig og ikke-kommersiell bruk av en forbruker til (i) koding av video i overensstemmelse med MPEG-4 Visual Standard («MPEG-4-video») og/eller (ii) dekoding av MPEG-4-video som har blitt kodet av en forbruker som driver en privat og ikke-kommersiell aktivitet, og/eller som har blitt framskaffet fra en videoleverandør som har lisens fra MPEG LA til å levere MPEG-4-video. Ingen lisens gis eller kan forstås som tillatelse til annen bruk. Ytterligere informasjon, også om bruk og lisenser for bruk i markedsføringssammenheng, kommersiell og intern bruk, kan fås fra MPEG LA, LLC. Gå til http://www.mpegla.com. 

C. Merknad om H.264/AVC. Hvis Apple-programvaren inneholder funksjonalitet for AVC-koding og/eller AVC-dekoding, krever kommersiell bruk ekstra lisensiering og følgende gjelder: AVC-FUNKSJONALITETEN I DETTE PRODUKTET KAN KUN ANVENDES AV FORBRUKERE OG KUN FOR PERSONLIG OG IKKE-KOMMERSIELL BRUK TIL (i) KODING AV VIDEO I OVERENSSTEMMELSE MED AVC-STANDARDEN («AVC-VIDEO») OG/ELLER (ii) DEKODING AV AVC-VIDEO SOM ER KODET AV EN FORBRUKER TIL PERSONLIG OG IKKE-KOMMERSIELL BRUK OG/ELLER DEKODING AV AVC-VIDEO FRA EN VIDEOLEVERANDØR SOM HAR LISENS TIL Å TILBY AVC-VIDEO. INFORMASJON OM ANNEN BRUK OG LISENSIERING KAN INNHENTES FRA MPEG LA L.L.C. GÅ TIL HTTP://WWW.MPEGLA.COM. 

14. Vilkår og betingelser for programvare og tjenester fra tredjepartsprodusenter.
Gracenote® lisensavtale for sluttbruker. 
Dette programmet eller denne enheten inneholder programvare fra Gracenote, Inc. of Emeryville, California («Gracenote»). Programvaren fra Gracenote («Gracenote-programvaren») gjør at dette programmet kan utføre plate- og/eller filidentifisering og hente musikkrelatert informasjon, inkludert informasjon om navn, artist, spor og tittel («Gracenote-data») fra online servere eller innebygde databaser (samlet kalt «Gracenote-tjenere») og utføre andre funksjoner. Du kan bruke Gracenote-data bare ved hjelp av de tiltenkte sluttbrukerfunksjonene i dette programmet eller denne enheten.

Du sier deg enig i at du vil anvende Gracenote-data, Gracenote-programvaren og Gracenote-tjenerne kun til personlig, ikke-kommersiell bruk. Du sier deg også enig i at du ikke skal tilskrive, kopiere eller overføre Gracenote-programvaren eller Gracenote-data til noen tredjepart. DU SIER DEG ENIG I AT DU IKKE SKAL BRUKE ELLER UTNYTTE GRACENOTE-DATA, GRACENOTE-PROGRAMVAREN ELLER GRACENOTE-TJENERE BORTSETT FRA SLIK DET UTTRYKKELIG TILLATES I DETTE DOKUMENTET.

Du sier deg enig i at din ikke-eksklusive lisens til å bruke Gracenote-data, Gracenote-programvaren og Gracenote-tjenerne opphører hvis du overtrer noen av bruksbegrensningene som gjelder. Hvis lisensen din blir brakt til opphør, sier du deg enig i at du vil avslutte all bruk av Gracenote-data, Gracenote-programvaren og Gracenote-tjenerne. Gracenote forbeholder seg alle rettigheter til Gracenote-data, Gracenote-programvaren og Gracenote-tjenerne, inkludert alle eiendomsrettigheter. Gracenote kan ikke under noen omstendigheter holdes ansvarlig for betaling for informasjon du oppgir. Du sier deg enig i at Gracenote, Inc. kan gjøre gjeldende sine rettigheter som er fastsatt i denne lisensavtalen, direkte mot deg og i sitt eget navn.

Gracenote-tjenesten bruker en egen identifiseringsmetode for forespørsler i statistisk øyemed. Et tilfeldig tildelt numerisk identifiseringsobjekt gir Gracenote-tjenesten mulighet til å telle forespørsler uten å vite noe om hvem du er. Hvis du vil vite mer om dette, kan du gå til nettsiden for Gracenote Privacy Policy for Gracenote-tjenesten. 

Gracenote-programvaren og alle Gracenote-data er lisensiert til deg «som de er». Gracenote gir ingen garantier, eksplisitte eller underforståtte, om riktigheten til Gracenote-data fra Gracenote-tjenerne. Gracenote forbeholder seg retten til å slette data fra Gracenote-tjenerne og til å endre datakategorier hvis Gracenote mener å ha grunn til å gjøre det. Det blir ikke gitt noen garanti for at Gracenote-klienten eller Gracenote-tjenerne er feilfrie eller at Gracenote-klienten eller Gracenote-tjenerne vil fungere uavbrutt. Gracenote er ikke forpliktet til å tilby deg forbedrede eller nye datatyper eller -kategorier som Gracenote kan velge å gjøre tilgjengelig i framtiden og kan avslutte de Internett-baserte tjenestene når som helst. GRACENOTE FRASKRIVER SEG ALLE EKSPLISITTE OG/ELLER UNDERFORSTÅTTE GARANTIER, INKLUDERT, MEN IKKE BEGRENSET TIL, UNDERFORSTÅTTE GARANTIER FOR SALGBARHET, TILFREDSSTILLENDE KVALITET, ANVENDELIGHET FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES. GRACENOTE GIR INGEN GARANTIER FOR RESULTATENE SOM OPPNÅS VED BRUK AV GRACENOTE CDDB-KLIENTEN ELLER GRACENOTE CDDB-TJENERE. GRACENOTE ER IKKE UNDER NOEN OMSTENDIGHET ANSVARLIG FOR DIREKTE ELLER INDIREKTE SKADER, TAPT OVERSKUDD ELLER TAPT INNTJENING.

EA1528
07.12.2017